《满江红 闻张总统国梁阵亡丹阳，寻即常州被困，感愤赋此》
清代·袁毓卿

烽火惊心，忽传遍、大江南北。叹上将、身经百战，烟尘未熄。

按剑频挥忧国泪，仗韬痛咯椎心血。问江东，半壁更谁扶，空悲咽。

乡关路，愁云积。军帅府，朋簪集。正莺喉竞巧，狼氛已逼。

大树任从京口折，扁舟竟向吴门逸。痛孤城，一角囷重围，何堪说。

作者简介：字子芳，阳湖人，巡道绩懋女，金士麟室。有《桐阴书屋词》。